ITตลาดทุนสู้สากลฉลุย
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
17 ส.ค. 2554

โพสต์ทูเดย์ — ตลาดหลักทรัพย์ผนึกโบรกเกอร์ยกระดับระบบเทคโนโลยี ดันสินค้าทุกตัวเทรดบนระบบเดียวกันได้ เพิ่มขีดความสามารถตลาดทุนไทยสู่ระดับสากล
นายจรัมพร โชติกเสถียร กรรมการและผู้จัดการ ตลาดหลักทรัพย์แห่งประเทศไทย เปิดเผยว่า วันที่ 27 ก.ค. 2553ที่ผ่านมา ได้นำเสนอแผนพัฒนาระบบเทคโนโลยีสารสนเทศของตลาดหลักทรัพย์ (SET IT Master Plan) ให้กับผู้บริหารระดับสูงของโบรกเกอร์ เพื่อเตรียมความพร้อมร่วมกัน ทั้งด้านระบบงานและบุคลากร หวังเพิ่มขีดความสามารถของตลาดทุนไทยให้พร้อมสำหรับการก้าวสู่ตลาดทุนชั้นนำในระดับสากล 
“ตลาดหลักทรัพย์ร่วมกับโบรกเกอร์ พัฒนาระบบซื้อขายใหม่ เพื่อรองรับการซื้อขายทุกผลิตภัณฑ์ ทั้งตราสารทุน ตราสารอนุพันธ์ และตราสารหนี้ บนระบบงานเดียวกัน พร้อมเชื่อมต่อเครือข่ายระบบซื้อขายกับตลาดหุ้นต่างประเทศ เพื่อตอบสนองความต้องการของผู้ลงทุนทั้งในและต่างประเทศ เพิ่มโอกาสทางธุรกิจแก่โบรกเกอร์” นายจรัมพร กล่าว
ปัจจุบันตลาดหลักทรัพย์ทั่วโลกให้ความสำคัญกับการพัฒนาเทคโนโลยีของระบบซื้อขายให้มีประสิทธิภาพสูงขึ้น พร้อมปรับกฎระเบียบเพื่อเอื้อต่อการส่งคำสั่งซื้อขายได้อย่างรวดเร็ว ส่วนหนึ่งเนื่องมาจากเทคโนโลยีที่ทันสมัยมากขึ้นและต้นทุนที่ถูกลง ทำให้มีการจัดตั้งระบบการซื้อขายใหม่ๆ ได้แก่ ระบบการซื้อขายทางเลือก (ATS) ซึ่งได้รับความสนใจจากผู้ลงทุนเพิ่มมากขึ้น 
ที่ผ่านมาตลาดหลักทรัพย์ได้ว่าจ้างผู้เชี่ยวชาญศึกษาและจัดทำแผนพัฒนาตั้งแต่ปี 2552 แล้วเสร็จในปีนี้ และได้เริ่มคัดเลือกผู้พัฒนาระบบงานในช่วง 6 เดือนต่อจากนี้ เพื่อเริ่มพัฒนาและทดสอบระบบงาน